„Per**e, ma lahkun!“ Kas maailma esireket jääb treenerita?(3)
Medvedev kaotas selles finaalis poolakale Hubert Hurkaczile (ATP 12.) kindlalt 1:6, 4:6. Matš kestis vaid pisut üle tunni.
Pärast ühte oma ebaõnnestunud lööki hakkas Medvedev midagi karjuma tribüüni suunas, kus istusid ka Cervara ja Medvedevi abikaasa Daria. Seejärel tõusis treener püsti ja lahkus.
Sotsiaalmeedias kirjutati hiljem, et treener ütles enne lahkumist: „Per**e, ma lahkun!“. Medvedevi naine jäi tribüünile edasi, kuid oli märgata, et ta ei tundnud end seal kuigi mugavalt.
Kas Cervara jätkab esireketiga koostööd, pole veel teada. 27. juunil algaval Wimbledoni tippturniiril Medvedev kindlasti kaasa ei löö, sest Ukraina sõja tõttu ei lasta sinna ühtegi venelast ega valgevenelast.
41-aastane Cervara on Medvedevit juhendanud alates 2017. aastast.